**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын гражданаӧс социальнӧя могмӧдан юкӧнын ӧткымын юалӧм йылысь» Коми Республикаса Оланпасӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2021 вося йирым тӧлысь 28 лунӧ

**1 статья.** Пыртны «Коми Республикаын гражданаӧс социальнӧя могмӧдан юкӧнын ӧткымын юалӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2014, 27 №, 508 ст.; 2015, 11 №, 143 ст.; 2018, 7 №, 120 ст.) татшӧм вежсьӧмъяс:

1. 2 статьяса 1 юкӧнын:

1) 3 пункт гижны тадзи:

«3) социальнӧя могмӧдан юкӧнын дінмуын канму контроль (дӧзьӧр) йылысь положение вынсьӧдӧм;»;

2) содтыны татшӧм сюрӧса 31 пункт:

«31) социальнӧя могмӧдан юкӧнын дінмуын канму контроль (дӧзьӧр) олӧмӧ пӧртӧм вылӧ уполномочитӧм Коми Республикаса олӧмӧ пӧртысь власьт органӧс индӧм;».

2. 3 статья гижны тадзи:

**«3 статья**

Урчитны Коми Республикаын мынтысьтӧг социальнӧй услугаяс сетӧм могысь ӧти морт вылӧ шӧркодь чӧжӧслысь медыджыд ыдждасӧ Коми Республикаын олысьяслӧн социально-демографическӧй медшӧр группаяс серти овны судзсяна сьӧм ыдждалӧн ӧти да джын мындаын, кутшӧмӧс урчитӧма ӧнія во вылӧ «Коми Республикаын овны судзсяна сьӧм йылысь» Коми Республикаса Оланпаслӧн 4 статья серти.».

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2021 вося вӧльгым тӧлысь 10 лун

119-РЗ №